Driejarige glo deur venster gesteelPortia Hlengwa Foto verskaf deur die SAPD Die polisie ondersoek ŉ saak van ontvoering nadat die driejarige Sikhona Portia Hlengwa uit haar ma se vriendin se huis verdwyn het. “Slindile Hlengwa, Portia se ma, het haar Sondag by ŉ vriendin se huis in KwaMashu gaan aflaai,” het kapt. Thulani Zwane, woordvoerder van die polisie, in ŉ verklaring gesê. “Die vriendin, Nomzamo Nzama en die kindjie was glo aan die slaap toe ŉ verdagte vanoggend vroeg toegang deur ŉ venster bekom het.” Die polisie versoek enigiemand met verdere inligting om met die ondersoekbeampte, konstabel Sithembile Precious Khuluse, in verbinding te tree. Skakel 084 504 0341 of Crime Stop by 08600 10111.